




        („Службени лист града Београда“ број 59/17)

Веће градске општине Обреновац, на седници одржаној дана 24. јула 2017. године, на основу члана 138. став 2. и 3. Закона о спорту („Службени гласник РС”, број 10/16), члана 55 Статута градске општине Обреновац („Службени лист града Београда“ број 19/14 – пречишћен текст и 73/14) и члана 9 Одлуке о финансирању спорта у градској општини Обреновац („Службени лист града Београда“ број 12/14, 133/16 и 52/17), донело је
ПРАВИЛНИК

о одобравању и финансирању програма којима се задовољавају потребе и интереси грађана у области спорта у градској општини Обреновац
I   УВОДНЕ ОДРЕДБЕ

Члан  AUTONUM  
Овим правилником прописују се услови, критеријуми, начин и поступак одобравања програма, односно пројеката којима се задовољавају потребе и интереси грађана  у области спорта у градској општини Обреновац и доделе средстава, изглед и садржина предлога програма, односно пројекта и документације која се уз предлог подноси, садржина и изглед извештаја о реализацији програма, начин и поступак контроле реализације одобрених програма, односно пројекта и начин јавног објављивања података о предложеним програмима, односно пројектима за финансирање (у даљем тексту: правилник).

Одредбе Закона о спорту (у даљем тексту: Закон) и Правилника о одобравању и финансирању програма којима се остварује општи интерес у области спорта („Службени гласник РС”, број 64/16) које се односе на услове, критеријуме и начин одобрења програма и пројеката, односно финансирање делатности којима се остварује општи интерес у области спорта, закључење уговора, подношење извештаја, контролу реализације и обавезу враћања добијених средстава, сходно се примењују и на програме, односно делатности којима се задовољавају потребе и интереси грађана у области спорта у градској општини Обреновац (у даљем тексту: градска општина, у одговарајућем падежу).

Члан  AUTONUM  
Потребе и интереси грађана из члана 137. став 1. Закона, члана 4 Одлуке о задовољавању потреба и интереса грађана у области спорта у Београду („Службени лист града Београда“ број 57/13, 43/15 и 96/16) и члана 3 Одлуке о финансирању спорта у градској опшини Обреновац („Службени лист града Београда“ број 12/14, 133/16 и 52/17),  остварују се кроз финансирање или суфинансирање програма и пројеката (у даљем тексту: програм) из средстава буџета градске општине,  у складу са законом, и то:

1) за тач. 1), 2), 3), 5), 6), 8), 10), 12), 13), 14) и 16) на годишњем нивоу (у даљем тексту: годишњи програм);

2) за тач. 4), 9), 11), 15) и 17) по јавном позиву (у даљем тексту: посебни програм).

Потребе и интереси грађана из члана 137. став 1. тачка 7) Закона (делатност и програми организације у области спорта чији је оснивач градска општина) остварују се у складу са законoм.

Организације у области спорта са седиштем на територији градске општине које су од посебног значаја за градску општину из члана 137. став 1. тачка 8) Закона у предлогу свог годишњег програма наводе и активности којима се задовољавају потребе и интереси грађана у области спорта за које се, сагласно Закону, подносе посебни програми и не могу да конкуришу по јавном позиву.

Веће градске општине може да утврди у јавном позиву за достављање предлога посебних програма пројектне, односно програмске задатке за подношење програма.

Веће градске општине утврђује које су организације у области спорта из члана 137. става 1. тачка 8) Закона од посебног значаја за градску општину сходном применом критеријума прописаних чланом 120. став 3. Закона и на основу категоризације организација у области спорта у градској општини и Програма развоја спорта у градској општини.
За задовољавање потреба и интереса грађана из става 1. овог члана градска општина обезбеђује у свом буџету одговарајућа средства, уз поштовање приоритета утврђених Законом.

II 
 КРИТЕРИЈУМИ ОДОБРАВАЊА ПРОГРАМА И ДОДЕЛЕ СРЕДСТАВА

Члан  AUTONUM  
Програми којима се задовољавају потребе и интереси грађана у области спорта (у даљем тексту: програми) могу бити одобрени уколико испуњавају критеријуме у погледу:

1) предлагача програма;

2) носиоца програма;

3) садржине и квалитета програма;

4) финансирања програма.

1. Предлагач програма

Члан  AUTONUM  
Предлоге годишњих и посебних програма, у складу са Законом, подносе следеће организације:

1) Спортски савез Обреновац предлог свог годишњег програма и годишњих програма организација у области спорта са седиштем на територији градске општине из члана 137. став 1. тач. 1), 2), 3), 5), 6), 8), 10), 12), 13), 14) и 16) Закона, ако овим правилником није другачије утврђено;

2) организације у области спорта са седиштем на територији градске општине  предлог свог посебног програма из члана 137. став 1. тач. 4), 9), 11), 15) и 17) Закона, ако овим правилником није другачије утврђено.

Предлози годишњих и посебних програма из става 1. овог члана могу садржати активности организација у области спорта које су чланови носиоца програма. Организације у области спорта могу своје активности реализовати и  као део програма Спортског савеза Обреновца, спортског друштва или општинског гранског спортског савеза, односно спортског савеза за област спорта, осим програма учешћа у спортским такмичењима.

Спортски савез Обреновац предлоге годишњих програма из става 1. тачка 1) овог члана организација у области спорта са седиштем на територији градске општине подноси у име тих организација.

Предлог годишњег програма изградње, опремања и одржавања спортског објекта на подручју градске општине из члана 137. став 1. тачка 2) Закона, укључујући и школски спортски објекат, може се поднети само од стране власника, односно корисника земљишта или спортског објекта уз сагласност власника земљишта, односно спортског објекта.

Предлог годишњег програма стипендирања за спортско усавршавање категорисаних спортиста, посебно перспективних спортиста из члана 137. став 1. тачка 10) Закона може се поднети само од стране организације у области спорта чији је спортиста члан.

Предлози годишњих и посебних програма састоје се из једне или више програмских целина, а подносе се одвојено за сваку од области из члана 137. став 1. Закона.

Предлог годишњег програма Спортског савеза Обреновац садржи као посебну програмску целину активности потребне за остваривање надлежности утврђених Законом и овим правилником.

Предлагач програма којим се обезбеђује задовољавање потреба и интереса грађана у области спорта не може предлогом програма да обухвати активности које се већ финансирају средствима буџета града Београда или Републике Србије.

Под надлежним територијалним спортским савезом градске општине сматра се, у складу са чланом 138. став 6. Закона, онај спортски савез са седиштем на територији градске општине који је учлањен у Спортски савез Србије.

Спортски савез Србије привремено остварује надлежности територијалног спортског савеза градске општине ако на територији градске општине није образован територијални спортски савез или он не функционише у складу са Законом, у складу са решењем Министарства омладине и спорта из члана 102. став 5. Закона.

Уколико на територији градске општине не постоји регистрован територијални спортски савез, а није донето решење Министарства омладине и спорта из члана 102. став 5. Закона, предлоге својих годишњих програма подносе непосредно организације у области спорта, носиоци програма.

У односу на програме везане за организоване ваннаставне спортске активности ученика кроз школске спортске секције, школска спортска удружења и екипе, организовано физичко васпитање деце предшколског узраста кроз игру и спортске активности, као и у односу на обављање стручног рада у спорту, предшколске установе и школе имају статус организација у области спорта, своје програме остварују у складу са Законом.

2. Носилац програма

Члан  AUTONUM  
Носилац програма мора:

1) да буде регистрован у складу са Законом; 
2) да буде уписан у одговарајући регистар у складу са Законом;
3) да искључиво или претежно послује на недобитној основи, ако Законом није друкчије одређено;
4) да има седиште на територији градске општине;

5) да је директно одговоран за припрему и извођење програма;

6) да је претходно обављао делатност најмање годину дана;
7) да испуњава, у складу са Законом, прописане услове за обављање спортских активности и делатности везаних за предлог Програма;
8) да је са успехом реализовао одобрени програм, уколико је био носилац програма ранијих година; 
9) да располаже капацитетима за реализацију програма;
10) да буде члан одговарајућег надлежног националног или градског гранског спортског савеза или да остваривањем програма и обављањем спортске активности доприноси остваривању развоја спорта на територији градске општине.
Носилац програма не може да: 

1) буде у поступку ликвидације, стечаја и под привременом забраном обављања делатности; 
2) има блокаду пословног рачуна у тренутку закључења уговора о реализацији програма и пребацивања (уплате) буџетских средстава на пословни рачун, пореске дугове или дугове према организацијама социјалног осигурања; 
3) буде у последње две године правноснажном одлуком кажњен за прекршај или привредни преступ у вези са својим делатношћу.
Носилац програма из члана 137. став 3. Закона који се састоји у организовању великог међународног спортског такмичења из члана 163. Закона може да буде организација у области спорта која има сагласност прибављену, у складу са Законом, за организовање тог такмичења, односно организација у области спорта која је наменски и привремено основана за техничку организацију међународног спортског такмичења организација у области спорта која има сагласност за организовање великог међународног спортског такмичења.
Члан  AUTONUM  
Носиоцу програма неће се одобрити програм у поступку доделе средстава, ако је: 

1)  био у конфликту интереса; 
2) намерно или с крајњом непажњом лажно приказао податке тражене у обрасцима за подношење програма или ако је пропустио да да све потребне информације;
3) покушао да дође до поверљивих информација или да утиче на Стручну комисију из члана 22. став 1. овог правилника или на надлежне органе градске општине током евалуационог периода или неког претходног поступка доделе средстава.
Носилац програма не може добијати средства из буџета градске општине за реализацију својих програма две године од дана када је утврђено да је у потпуности ненаменски употребио одобрена средства за реализацију програма или својим пропустом није постигао у битном делу планиране ефекте програма.

Носиоцу програма не могу бити одобрена средстава за реализацију новог програма пре него што поднесе извештај о остваривању и реализацији одобреног програма у складу са чланом 33 став 5. овог правилника.
Члан  AUTONUM  
Организације у области спорта могу да подносе предлоге програма самостално или удружене са другим организацијама.

Организације које учествују у реализацији програма као партнери, и њихови трошкови прихватају се ако испуњавају исте услове који се примењују за носиоца програма.

Изјава о партнерству даје се на Обрасцу 11 који је одштампан уз овај правилник и чини његов саставни део.

У случају партнерских програма, само једна организација биће одговорна за управљање одобреним финансијским средствима свих партнерских организација на програму, тако да мора имати унутрашњу организацију која ће омогућити такво финансијско пословање.

3. Садржина и квалитет програма

Члан  AUTONUM  
Предлог програма мора да испуњава следеће критеријуме:

1) да доприноси задовољавању потреба и интереса грађана у области спорта утврђених Законом и одлуком града Београда;
2) да је у складу са Законом, Националном стратегијом развоја спорта у Републици Србији, Програмом развоја спорта у градској општини и Одлуком о финансирању спорта у градској опшини Обреновац („Службени лист града Београда“ број 12/14, 133/16 и 52/17);
3) да је у складу са четворогодишњим програмом развоја надлежног националног спортског савеза; 
4) да је у складу са спортским правилима надлежног националног гранског спортског савеза;
5) да је у складу са условима, критеријумима и циљевима наведеним у јавном позиву, код посебних програма;
6) да је од интереса за градску општину и да се реализује на територији градске општине, односно у Републици Србији, осим програма припрема и учешћа на међународним спортским такмичењима;
7) да је у складу са принципима утврђеним у документима међународних организација чија је чланица Република Србија;
8) да има значајан и дуготрајан утицај на развој спорта на територији градске општине;
9) да ће се реализовати у текућој години;
10) да предвиђа ангажовање одговарајућег броја учесника у програму и потребне ресурсе за реализацију програма и да не постоји никаква сумња у могућност реализовања програма;
11) да је, по правилу, предвиђено фазно (у ратама) финансирање програма.

Под граном, односно облашћу спорта, у смислу овог правилника, сматра се грана спорта утврђена актом министра надлежног за спорт из члана 120. став 2. тачка 2) Закона.

Под надлежним националним спортским савезом, у смислу овог правилника, сматра се национални спортски савез утврђен актом министра надлежног за спорт из члана 120. став 2. тачка 1) Закона. 
При одобравању програма изградње, опремања и одржавања спортских објеката приоритет имају програми који се односе на спортске објекте са већом категоријом у складу са Националном категоризацијом спортских објеката, спортски објекти којима се обезбеђује унапређење школског спорта и спортски објекти којима се повећава бављење грађана спортом, посебно деце, омладине, жена и особа са инвалидитетом.

Члан  AUTONUM  
Садржина и квалитет програма морају бити такви да обезбеде успех програма, узимајући у обзир факторе које носилац програма може контролисати и факторе (ситуације, догађаји, услови, одлуке и сл.) који су неопходни за успех програма али су у приличној мери или у потпуности изван контроле носиоца програма.

Спортисти, спортски стручњаци и друга лица ангажована на реализацији програма морају испуњавати услове за обављање спортских активности и спортских делатности утврђене Законом, а њихово ангажовање се мора вршити у складу са Законом. 

При планирању, изради и управљању програмским циклусом носилац програма треба да примењује усвојене међународне стандарде за управљање програмима, а ако је буџет програма већи од 5 милиона динара обавезно је коришћење и матрице логичког оквира и SWOT анализе.

4. Финансирање програма

Члан  AUTONUM  
Програми се финансирају, у целини или делимично и у висини и под условима који обезбеђују да се уз најмањи утрошак средстава из буџета градске општине постигну намеравани резултати.

Програми се финансирају једнократно или у ратама, у зависности од временског периода за реализацију програма.

Потребе грађана из члана 137. став 1. тач. 1), 2) и 6) Закона имају приоритет при избору програма којим се задовољавају потребе грађана у области спорта у градској општини и други програми могу бити одобрени тек након што се задовоље потребе грађана из члана 137. став 1. тач. 1), 2) и 6) Закона. 
Члан  AUTONUM  
Финансијски план (буџет) програма предвиђен предлогом програма треба да буде:

1) остварив и објективан – да су планирани реални износи по свим изворима средстава и врстама трошкова;
2) обухватан – да садржи све трошкове програма из свих извора финансирања;
3) структуриран – да је тако формулисан да у потпуности прати захтеве прописаног обрасца за израду програма;
4) уравнотежен – у односу на планиране трошкове;
5) тачан  и реалан – по свим врстама трошкова.

Члан  AUTONUM  
Финансијски план за реализацију програма састоји се из непосредних трошкова реализације програма у вези са зарадама и хонорарима лица ангажованих на непосредној реализацији програма, материјалних трошкова и административних трошкова реализације програма (оправдани директни трошкови) и додатних оправданих трошкова носиоца програма (оправдани индиректни трошкови) који не могу бити већи од 15% од оправданих директних трошкова.

Оправдани директни трошкови морају бити неопходни за реализацију програма, стварни, детаљни и лако проверљиви.

Оправдани индиректни трошкови су прихватљиви ако не обухватају трошкове који су финансијским планом  програма намењени непосредној реализацији неког дела програма.

Индиректни трошкови нису прихватљиви ако је носилац програма добио из буџета градске општине за свој рад одговарајућа средства по другом основу.

Трошкови из става 1. овог члана признају се:

1) за зараду запослених лица на реализацији програма – до висине две просечне бруто зараде у Републици Србији за претходну годину, према подацима органа надлежног за послове статистике, обрачунато на месечном нивоу;
2) за хонораре лица која учествују у реализацији одређене програмске целине програма – до висине две просечне бруто зараде у Републици Србији за претходну годину, према подацима органа надлежног за послове статистике, обрачунато на месечном нивоу за једну програмску целину;
3) за трошкове путовања у земљи (смештаја, исхране, превоза, дневнице и остали трошкови у вези с путовањем) и иностранству (смештаја, исхране, превоза, дневнице, прибављања путних исправа, вакцинације и лекарских прегледа и остали трошкови у вези с путовањем) ради обављања програмских активности лица која учествују у реализацији програма – до висине трошкова признатих у складу са прописима који важе за државне службенике и намештенике и под условом да су уговорени у складу са законом, с тим да се, изузетно, могу признати и трошкови услуге обезбеђења исхране спортиста ван уговорених услуга под условом да се исхрана на припремама или такмичењима услед објективних околности не може реализовати у целости или делимично у оквиру уговорених услуга (бонови на регатним стазама, стрелиштима и сл.);
4) за трошкове куповине опреме и плаћања других услуга – под условом да су неопходни за реализацију програма и да су у складу са тржишним ценама, односно да су уговорени у складу са законом којим се уређују јавне набавке.

Лица која су запослена код носиоца програма и ангажована као учесници у програму не могу поред зараде добијати и хонорар за учешће у програму.

Код годишњих програма из члана 137. став 1. тачка 5) Закона трошкови из става 1. овог члана за зараде и хонораре лица ангажованих на непосредној реализацији програма признају се за следећа лица: 

1) у спортским гранама у којима се спортисти такмиче индивидуално –  по један главни тренер, лични тренер спортисте, кондициони тренер, лекар и  физиотерапеут и једно лице које се бави административно-техничким пословима за потребе спортиста; 
2) у спортским гранама у којима се спортисти такмиче колективно – по један главни тренер, помоћни тренер, кондициони тренер, лекар и физиотерапеут и два лица која се баве административно-техничким пословима за потребе тима.

Једној организацији у области спорта не може се одобрити више од 20% средстава од укупне суме средстава буџета градске општине предвиђених за финансирање програма из области спорта.
Члан  AUTONUM  
Неоправдани трошкови су нарочито: дугови и покривање губитака или задужења; каматна задужења; ставке које се већ финансирају из неког другог програма; трошкови куповине земљишта и зграда и капитална улагања, осим када је то неопходно за реализацију програма; трошкови губитака због промена курса валута на финансијском тржишту; трошкови отплате рата по основу раније закључених уговора (лизинг, кредит); куповина алкохолних пића, безалкохолних газираних пића, брзе хране и дувана; паркинг у земљи; животно осигурање; казне; куповина поклона, осим код организације међународних спортских приредаба и у складу са правилима надлежног међународног спортског савеза; „разно”, „евентуално”, „остало” (сви трошкови морају бити детаљно описани у буџету програма).

Средства која организација или њени партнери улажу у активности на реализацији програма морају бити посебно наведена.

Оправдани трошкови морају бити базирани на реалним трошковима према врсти и подврсти трошкова (наведене јединице мере, број јединица и цена по јединици), а не на укупној суми, осим за трошкове путовања, дневница и индиректне трошкове.

Члан  AUTONUM  
Носилац годишњег програма дужан је да промет буџетских средстава врши преко посебног текућег рачуна за реализацију годишњег програма наведеног у предлогу програма, који ће се користити искључиво за буџетска средства која добија од градске општине, у складу са прописима којима се уређује пренос средстава из буџета.

III
ПРЕДЛОГ ПРОГРАМА И ДОКУМЕНТАЦИЈА КОЈА СЕ УЗ ПРЕДЛОГ ПОДНОСИ

Члан  AUTONUM  
Предлози годишњих и посебних програма подносе се посебно за сваког носиоца програма и за сваку од области потреба и интереса грађана из члана 137. став 1. Закона.

Предлог програма садржи детаљне податке о:

1) носиоцу програма;
2) области потреба и интересе грађана у којој се остварује програм из члана 137. став 1. Закона; 
3) учесницима у реализацији програма  и својству у коме се ангажују; 
4) циљевима и очекиваним резултатима, укључујући које ће проблеме програм решити и којим групама популације и на који начин ће програм користити; 
5) врсти и садржини активности и времену и месту реализације програма, односно обављања активности; 
6) томе како ће се вршити оцењивање успешности програма (вредновање резултата програма); 
7) финансијском плану (буџету) програма, односно потребним новчаним средствима, исказаним према врстама трошкова и утврђеним обрачуном или у паушалном износу; 
8) динамичком плану употребе средстава (временски период у коме су средства потребна и рокови у којима су потребна); 
9) начину унутрашњег праћења и контроле реализације програма и евалуације резултата; 
10) претходном и будућем финансирању носиоца програма и програма.

У предлог годишњег и посебног програма уносе се одговарајући подаци о личности из члана 5. став 10. Закона лица која учествују у реализацији програма.

Члан  AUTONUM  
Предлози програма разматрају се ако су испуњени следећи формални критеријуми:

1) да је уз предлог програма достављено пропратно писмо у коме су наведене основне информације о носиоцу програма и предложеном програму (назив носиоца програма и назив програма, временско трајање, финансијски износ тражених средстава, област општих потреба и интереса грађана из члана 137. став 1. Закона) и које је потписало лице овлашћено за заступање предлагача, односно носиоца програма;

2) да је предлог програма поднет на утврђеном обрасцу (апликационом формулару), читко попуњеном (откуцаном или одштампаном), језиком и писмом у службеној употреби. 

3) да је потпун, јасан, прецизан и да садржи веродостојне податке;

4) да је поднет у прописаном року.

Обрасци предлога програма, односно апликационог формулара, и то: 
· Образац 1 (у 5 делова) – предлог годишњих програма организација у области спорта којима се задовољавају потребе и интереси грађана у области спорта у градској општини; 
· Образац 2 (у 4 дела) – предлог годишњег програма којима се остварују потребе и интереси грађана у области спорта у градској општини кроз изградњу, опремање и  одржавање спортских објеката; 
· Образац 3 (у 4 дела) – предлог годишњег програма организације у области спорта којима се остварују потребе и интереси грађана у области спорта у градској општини кроз давање стипендија и новчаних награда; 
· Образац 4 (у 4 дела) – предлог посебног програма којим се задовољавају потребе и интереси грађана у области спорта, 
· Образац 5 – табела вредновања (оцена) предложеног програма, 
· Образац 6 – табела вредновања квалитета годишњих и посебних програма организације у области спорта,  
· Образац 7 – табела вредновања квалитета годишњег програма категорисаних спортских организације, 
· Образац 8 – завршни извештај о реализацији програма,

· Образац 9 – завршни извештај о реализацији програма изградње, опремања и одржавања спортског објекта,

· Образац 10 – периодични извештај о реализацији програма, 
· Образац 11 – изјава о партнерству, 
одштампани су уз овај правилник и чине његов саставни део. 
Наведени обрасци објављују се на званичној интернет – страници градске општине Обреновац www.obrenovac.org.rs.
Члан  AUTONUM  
Уз предлог програма, поднет на прописаном обрасцу, подноси се документација утврђена овим правилником и друга документација којом се доказује испуњеност Законом и овим правилником прописаних ближих критеријума за задовољавање потреба и интереса грађана у области спорта и писана изјава лица овлашћеног за заступање предлагача, односно носиоца програма да не постоје препреке из члана 5. став 2 овог Правилника.

Образац предлога програма и документација која се доставља уз предлог програма морају бити у потпуности попуњени и достављени у два примерка, с тим да образац предлога програма треба бити достављен и у електронској форми (це-де, флеш).

Сва обавезна и пратећа документација, као и компакт-диск или флеш меморија (це-де/флеш) морају бити достављени Комисији за спорт Већа градске општине и Одељењу за привреду и развој Управе градске општине у једној запечаћеној коверти/пакету, заштићеној од оштећења која могу настати у транспорту, препорученом поштом, куриром, или лично, на адресу градске општине.
Предлог програма који је послат у више коверата, тј. пакета, неће бити узет у обзир.

Предња страна коверте са предлогом програма мора садржати најмање следеће податке; 1) назив годишњег/посебног програма којим се задовољавају потребе  и интереси грађана у области спорта; 2) назив подносиоца предлога; 3) адресу подносиоца предлога; 4) назив програма; 5) напомену да се не отвара пре истека рока из јавног позива (код посебних програма).
Уколико примљени предлог програма није поднет на начин прописан овим чланом, овлашћено лице градске општине указаће без одлагања на тај пропуст подносиоцу програма и позвати га да недостатке отклони у року од седам дана.

Образац за пријављивање предлога програма доступан је у Одељењу за привреду и развој Управе градске општине и на интернет сајту градске општине.

Члан  AUTONUM  
Када предлог програма подноси Спортски савез Обреновац, обједињено свој годишњи програм и годишње програме организација у области спорта, предлог програма треба да буде поднет засебно за сваког носиоца програма (посебан образац за сваког носиоца програма и за сваку од области потреба и интереса грађана из члана 137. став 1. Закона), уз подношење збирног прегледа свих предлога према носиоцима програма.

Члан  AUTONUM  
Предлози годишњих програма достављају се према динамици утврђеној овим Правилником, а уколико се стекну услови могу се доставити и према динамици утврђеној програмским календаром из члана 117. став 1. Закона.
Предлози посебних програма достављају се у року утврђеном јавним позивом.

Сагласно Закону, Веће градске општине може изузетно одобрити одређени програм којим се реализују потребе и интереси грађана у области спорта из члана 137. став 1. Закона и на основу поднетог предлога програма у току године, без јавног позива, у случају када је у питању програм од посебног значаја за задовољавање потреба  и интереса грађана у области спорта у градској општини, а подносе га овлашћени предлагачи  из члана 138. став 5. Закона и када је у питању програм који није из објективних разлога могао бити поднет у складу са Програмским календаром, а предмет и садржај програма је такав да може бити успешно реализован само од стране одређеног носиоца програма.

Члан  AUTONUM  
Предлог програма може се изузетно односити и на активности које се реализују у дужем временском периоду, до четири године, под условом да је то нужно с обзиром на природу и циљеве активности, да су предлогом програма за сваку годину предвиђена потребна средства и да су мерљиви годишњи резултати реализације програма.
Наставак реализације програма из става 1. овог члана одобрава се сваке године.

Реализација, односно наставак програма из ст. 1. и 2. овог члана може се одобрити само ако је поднет годишњи извештај за претходну буџетску годину у складу с уговором о реализовању програма и ако су остварени очекивани резултати.

IV
НАЧИН ОДОБРАВАЊА ПРОГРАМА И ДОДЕЛЕ СРЕДСТАВА

Члан  AUTONUM  
Годишњи програм се извршава према следећој динамици:
· 20. август текуће године - Веће градске општине издаје јавно обавештење и јавни позив надлежном Спортском савезу и организацијама у области спорта о финансирању и суфинансирању потреба и интереса грађана градске општине у области спорта за наредну годину средствима буџета градске општине, са позивом за подношење годишњег програма и посебних програма. Ово јавно обавештење се објављује на интернет страници градске општине. 
·  10. септембар - организације у области спорта предлоге својих годишњих програма достављају Спортском савезу Обреновац. Уз предлог програма доставља се и извештај о извршењу програма за првих шест месеци текуће године. Уколико нека од организација у области спорта из оправданих разлога не достави Спортском савезу Обреновац свој програм оставиће јој се накнадни рок од 5 дана, а уколико ни тада предлог програма не буде достављен, сматраће се да је та организација одустала од предлагања свог програма за наредну буџетску годину, 

·  01. октобар – Спортски савез Обреновац разматра приспеле предлоге организација у области спорта, врши ревизију предлога и обрасца предлога програма, утврђује коначне предлоге годишњих програма који би се финансирали из буџета градске општине и предлоге доставља Комисији за спорт Већа градске општине и Одељењу за привреду и развој Управе градске општине, на прописаним обрасцима, заједно са обједињеном рекапитулацијом предложених програма;

· 10. октобар – Комисија за спорт Већа градске општине, као стручна комисија, анализира и оцењује поднете предлоге годишњих програма и подноси предлог Већу градске општине;

· 15. октобар – Веће градске општине на основу предлога Комисије утврђује прелиминарни обједињени предлог годишњих програма задовољавања потреба и интереса грађана у области спорта у градској општини, за наредну буџетску годину, усклађен са средствима утврђеним у буџету градске општине за наредну годину;
· 01. новембар – Веће градске општине утврђује предлог одлуке о буџету којим се опредељују средства за финансирање и суфинансирање годишњих програма задовољавања потреба и интереса грађана у области спорта у градској општини за наредну годину и упућује Скупштини градске општине на усвајање;
· 20. децембар – Скупштина градске општине одлучује о предлогу Већа из претходне алинеје;

· 30. децембар – председник градске општине по прибављеном мишљењу Већа градске општине одлучује (доноси решење) о одобравању и финансирању годишњих програма и обавештава носиоце програма о висини одобрених средстава по програмима;

· 31. јануар – председник градске општине закључује уговор о финансирању или суфинансирању реализације програма.

Рокови из става 1. овог члана представљају крајњи рок за предузимање утврђених радњи.

Јавна обавештења и јавни позиви, у смислу овог правилника, објављују се на интернет сајту градске општине.

У јавном позиву за достављање посебних програма наводе се битни услови и критеријуми које треба да испуне предложени програми, а посебно: предмет јавног позива, висина средстава која су на располагању за предмет јавног позива, крајњи рок до кога морају бити употребљена добијена средства, рок до кога морају бити поднети предлози програма, датум обавештавања носиоца програма о одобреним програмима, место, време и лице код кога се може добити документација у вези с јавним позивом.

Број посебних програма који могу бити поднети по јавном позиву и који могу бити одобрени може бити у јавном позиву одређен на следећи начин: 1) дозвољава се подношење само једног предлога програма од стране једног носиоца програма; 2) дозвољава се достава више предлога програма истог носиоца програма, али се одобрава само један; 3) дозвољава се достављање више предлога програма истог носиоца програма и више може бити одобрено, али се ово условљава тиме да иста лица не могу бити ангажована на овим програмима (различити програмски тимови); 4) дозвољава се да организација може бити партнер у већем броју програма, под условом да има капацитет да учествује у тим програмима.

Веће градске општине може да утврди у јавном позиву за достављање предлога посебних програма пројектне, односно програмске задатке за подношење програма.
Пројектни, односно програмски задатак се дифинише у складу са принципима управљања пројектним циклусом и обезбеђује јасан опис: образложења за предузимање одређеног задатка (уводни део); задатка (циљеве и резултате) и питања која треба проучити, односно решити; очекиване методологије и план рада (активности); укључујући време када ће се оне десити и њихово трајање; очекиваних захтева у погледу ресурса, посебно у погледу особља; захтева у вези са извештавањем; критеријума одабира програма; потребне документације као прилога. 

Одлуком Већа градске општине могу бити одређени и максимално дозвољени износи по програму за поједине области општег интереса у области спорта. Уколико је таква одлука донета, максимално дозвољени износ се наводи у јавном позиву и јавном обавештењу.

Одлука Већа градске општине из става 8. овог члана објављује се на сајту градске општине пре почетка предлагања програма.

Спортски савез Обреновац може да од предлагача програма, за предлоге програма код којих постоји потреба за додатним информацијама или појашњењима или кориговањима, пре достављања предлога градској општини, тражи додатно објашњење или кориговање програма од подносиоца програма.

Веће градске општине може утврдити оквирни горњи износ који се може одобрити из буџета градске општине организацијама у области спорта за реализацију појединих годишњих програма из члана 137. став 1. Закона, тај износ поделити бројем бодова који имају све организације у области спорта које су поднеле предлоге годишњих програма из исте области потреба и интереса грађана у области спорта, и тако утврдити новчану вредност појединачног бода за текућу годину. 

У случају из става 11. овог члана, одређење новчане вредности појединачног бода представља само оквирни критеријум за доделу средстава за реализацију програма одређеног носиоца програма, а да ли ће се и у ком обиму ће се одобрити средства, искључиво зависи од квалитета програма и испуњености критеријума утврђених Законом и овим правилником. 
Члан  AUTONUM  
За оцену годишњих и посебних програма Веће градске општине образује Комисију за спорт, као стручну комисију (у даљем тексту: Комисија). 

Комисија има председника и шест чланова, од којих је један члан представник Спортског савеза Обреновац.
Комисија из става 1. овог члана састоји се од лица која имају искуство у управљању организацијама у области спорта и програмима у области спорта.

Комисија врши стручни преглед и даје оцену поднетих предлога, на основу Закона и овог правилника и доставља председнику градске општине предлог одлуке за одобравање програма.

Комисија може пре достављања предлога председнику градске општине, за предлоге програма код којих постоји потреба за додатним информацијама или појашњењима или кориговањима да тражи додатно објашњење или кориговање од подносиоца, односно носиоца програма.

Комисија може о одређеном питању да затражи и прибави писано стручно мишљење од стране истакнутих стручњака или одговарајућих организација.

На рад Комисије сходно се примењује Пословник о раду Већа градске општине.

Члан  AUTONUM  
Предлог програма Комисија оцењује према следећим критеријумима:

1) испуњеност формалних (административних) услова које треба да испуни предлог програма;
2) испуњење услова који се тичу подносиоца, односно носиоца програма утврђених Законом и овим правилником;

3) усклађеност циљева програма са потребама и интересима грађана у области спорта из члана 137. став 1. Закона,  циљевима Националне стратегије развоја спорта у Републици Србији, из члана 3 Одлуке о финансирању спорта у градској општини Обреновац и циљевима Програма развоја спорта у градској општини;

4) вредновање квалитета предлога програма.

Приоритет при давању предлога Комисији за одобравање средстава имају програми који су боље оцењени према критеријумима из става 1. тач. 3) и 4) овог члана, ако Законом или овим правилником није другачије одређено, и који обезбеђују да се уз најмањи утрошак средстава из буџета градске општине постигну намеравани резултати.

При давању предлога за одобравање програма којим се задовољавају потребе и интереси грађана у области спорта, Комисија мора водити рачуна да приоритет имају програми који су структурне и развојне природе, а између програма организовања, односно учешћа на спортским такмичењима, приоритет имају програми који се односе на спортска такмичења вишег ранга, у складу са Законом.

Члан  AUTONUM  
Процена квалитета годишњих и посебних програма, укључујући и финансијски план  програма, биће спроведена у складу са критеријумима утврђеним овим правилником.

Процена квалитета програма обухвата два типа критеријума за евалуацију: критеријуме за селекцију и критеријуме за доделу средстава.

Критеријуми за селекцију програма обухватају елементе којима се врши евалуација финансијских и оперативних способности носиоца програма како би се обезбедило да има потребна средства за сопствени рад током целокупног периода реализације програма и да поседује професионалне способности, стручност и искуство потребно за успешну реализацију комплетног програма, укључујући и партнере у реализацији програма.

Критеријуми за селекцију годишњих програма обухватају и вредновање капацитета организације у области спорта, носиоца програма, за дугорочно задовољавање потреба и интереса грађана у области спорта и реализовање предложеног програма.

Критеријуми за одобравање средстава обухватају оне елементе утврђене овим правилником који омогућавају да се квалитет поднетих програма процени на основу постављених програмских циљева и приоритета, а сама средства одобре по основу активности које максимирају опште ефекте реализације програма. 

Члан  AUTONUM  
Процена квалитета годишњих и посебних програма организација у области спорта, осим годишњих програма категорисаних спортских организација, врши се према критеријумима из Табеле вредновања квалитета годишњих и посебних програма, дате на Обрасцу 6 који је одштампан уз овај правилник и чини његов саставни део, према критеријумима који су подељени на секције и подсекције, с тим да свака подсекција има оцену (бодове) од 1 до 5, и то: 1 – веома лоше; 2 – лоше; 3 – одговарајуће; 4 – добро; 5 – веома добро.

1) Критеријуми вредновања (евалуације, оцене) квалитета годишњег и посебног програма из става 1. овог члана обухватају:

2) секција 1 – Финансијски и оперативни капацитет носиоца програма (подсекције: да ли носилац програма и партнери имају довољно искуства у вођењу сличних програма; да ли носилац програма и партнери имају довољно стручности и техничког знања за вођење предложеног програма – имајући у виду тип активности које су предвиђене програмом; да ли носилац програма и партнери имају довољне управљачке капацитете – укључујући ангажована лица, опрему и способност за управљање предложеним финансијским планом програма; да ли носиоци програма имају довољно стабилне и довољне изворе финансирање) – максимално 20 бодова;
3) секција 2 – Значај програма (подсекције: конзистентност програма – у којој мери програм задовољава потребе и узима у обзир ограничења која постоје у области спорта у градској општини, колико су јасно дефинисани и стратешки одабрани они који су везани за програм, да ли су потребе циљне групе и крајњих корисника јасно дефинисане и добро одмерене, да ли програм поседује додатне квалитете) – максимално 25 бодова;

4) секција 3 – Методологија (подсекције: да ли су планиране активности одговарајуће, практичне и доследне циљевима и очекиваним резултатима, колико је компактан целокупан план програма, да ли су учешће партнера и његово ангажовање у реализацији програма добро одмерени, да ли је учешће циљне групе и крајњих корисника и њихово ангажовање у реализацији програма добро одмерено, да ли је план реализације програма добро разрађен и изводљив, да ли предлог програма садржи индикаторе успешности програма који се могу објективно верификовати) – максимално 30 бодова;

5) секција 4 – Одрживост програма (подсекције: да ли ће активности предвиђене програмом имати конкретан утицај на циљне групе, да ли ће програм имати вишеструки утицај, да ли су очекивани резултати програма одрживи) –  максимално 15 бодова;

6) секција 5 – Финансијски план и рационалност трошкова (подсекције: да ли је однос између процењених трошкова и очекиваних резултата задовољавајући, да ли је предложени трошак неопходан за имплементацију програма) – максимално 10 бодова.

Ако је укупан збир у секцији 1 нижи од оцене „одговарајуће” (12 поена), предлог програма се искључује из евалуационог процеса.

Ако је укупан збир у секцији 2 нижи од оцене „добар” (15 поена), програм се искључује из евалуационог процеса.

Само предлози програма који буду имали више од 50 бодова биће узети у разматрање приликом доделе средстава.

Сматра се да Спортски савез Обреновац и организације у области спорта са седиштем на територији градске општине које су од посебног значаја за градску општину у складу са чланом 137. став 5. Закона испуњавају у потпуности критеријуме у вези са финансијским и оперативним капацитетом из става 2. тачка 1) овог члана.

Члан  AUTONUM  
Процена квалитета годишњих програма категорисаних спортских организација врши се према критеријумима из Табеле вредновања квалитета годишњих програма категорисаних спортских организација, дате на Обрасцу 7 који је одштампан уз овај правилник и чини његов саставни део, према критеријумима који су подељени на секције и подсекције, с тим да свака подсекција има оцену (бодове) од 1 до 5, и то: 1 – веома лоше; 2 – лоше; 3 – одговарајуће; 4 – добро; 5 – веома добро, осим секције 1 која има бодове од 1 до 100, у зависности од броја бодова који спортска организација има на основу свог рангирања.

Критеријуми вредновања (евалуације, оцене) квалитета годишњег програма из става 1. овог члана обухватају:

1) секција 1 – Ранг спортске организације према Категоризацији спортских организација у градској општини – максимално 100 бодова; 
2) секција 2 – Финансијски и оперативни капацитет носиоца програма (подсекције: да ли носилац програма и партнери имају довољно искуства у вођењу сличних програма; да ли носилац програма и партнери имају довољно стручности и техничког знања за вођење предложеног програма – имајући у виду тип активности које су предвиђене програмом; да ли носилац програма и партнери имају довољне управљачке капацитете – укључујући ангажована лица, опрему и способност за управљање предложеним финансијским планом програма; да ли носиоци програма имају довољно стабилне и довољне изворе финансирање) – максимално 20 бодова;

3) секција 3 – Значај програма (подсекције: конзистентност програма – у којој мери програм задовољава потребе и узима у обзир ограничења која постоје у области спорта у градској општини, колико су јасно дефинисани и стратешки одабрани они који су везани за програм, да ли су потребе циљне групе и крајњих корисника јасно дефинисане и добро одмерене, да ли програм поседује додатне квалитете) – максимално 25 бодова;

4) секција 4 – Методологија (подсекције: да ли су планиране активности одговарајуће, практичне и доследне циљевима и очекиваним резултатима, колико је компактан целокупан план програма, да ли су учешће партнера и његово ангажовање у реализацији програма добро одмерени, да ли је учешће циљне групе и крајњих корисника и њихово ангажовање у реализацији програма добро одмерено, да ли је план реализације програма добро разрађен и изводљив, да ли предлог програма садржи индикаторе успешности програма који се могу објективно верификовати) – максимално 30 бодова;

5) секција 5 – Одрживост програма (подсекције: да ли ће активности предвиђене програмом имати конкретан утицај на циљне групе, да ли ће програм имати вишеструки утицај, да ли су очекивани резултати програма одрживи) –  максимално 15 бодова;

6) секција 6 – Финансијски план и рационалност трошкова (подсекције: да ли је однос између процењених трошкова и очекиваних резултата задовољавајући, да ли је предложени трошак неопходан за имплементацију програма) – максимално 10 бодова.

Ако је укупан збир у секцији 2 нижи од оцене „одговарајуће” (12 поена), предлог програма се искључује из евалуационог процеса.

Ако је укупан збир у секцији 3, нижи од оцене „добар” (15 поена), програм се искључује из евалуационог процеса.

Само предлози програма који буду имали више од 50 бодова у секцијама 2–6 биће узети у разматрање приликом доделе средстава.

Сматра се да спортске организације са седиштем на територији градске општине које су од посебног значаја за градску општину у складу са чланом 137. став 5. Закона испуњавају у потпуности критеријуме у вези са финансијским и оперативним капацитетом из става 2. тачка 2) овог члана.

Члан  AUTONUM  
Поступак одобравања програма који су примљени у предвиђеном року врши се у три фазе.

У првој фази врши се административна (формална) провера и оцена испуњености услова и критеријума у погледу носиоца програма, форме предлога програма и адекватности предложеног програма, утврђених Законом, овим правилником и јавним позивом када су у питању посебни програми. 

Прву фазу спроводи Одељење за привреду и развој Управе градске општине.
У другој фази Комисија врши вредновање квалитета програма према критеријумима утврђеним у табелама вредновања из чл. 25. и 26. овог правилника, и утврђује предлог председнику градске општине за одобрење и финансирање програма. 
На предлог Комисије из претходног става овог члана, подносилац програма који сматра да испуњава утврђене услове и критеријуме, а програм му није одобрен, може поднети приговор Комисији за спорт, у року од три дана од дана пријема предлога одлуке. 

О приговору из претходног става овог члана одлучује председник градске општине у року од 8 дана од дана пријема приговора. 

Другу фазу спроводи Комисија. 

Председник градске општине у другој фази, на предлог Комисије, а по прибављеном мишљењу Већа градске општине доноси одлуку о одбијању предлога програма, уколико је предлог програма искључен из евалуационог процеса у складу са чланом 25. ст. 3. и 4.  и чланом 26. став 3. и 4. овог Правилника. 
О раду Комисије води се записник, који потписују председник и чланови Комисије. 

Ако је предложени програм прошао претходне две фазе, у трећој фази доноси се коначна одлука у форми решења о одобравању програма и одређивању висине средстава за реализацију програма. 
Одобравање предложених програма и средстава буџета заснива се на значају реализације програма за задовољавање потреба и интереса грађана у области спорта, конзистентности програма са циљевима Националне стратегије развоја спорта и Програма развоја спорта у градској општини, квалитету програма, очекиваним резултатима реализације програма, одрживости програма и рационалности, рангу спортских грана, рангу (категорији) спортских организација и укупне суме предвиђене за финансирање програма у одређеној области потреба и интереса грађана у области спорта у градској општини.

У трећој фази председник градске општине одлучује решењем, на основу предлога Комисије и мишљења Већа градске општине. 

Решења председника градске општине о одобрењу годишњег и посебног програма су коначна и против њих се може водити управни спор. Предмет управног спора не може бити, у складу са Законом, износ добијених средстава по основу годишњих и посебних програма.
Непотпуни предлози програма не враћају се подносиоцу предлога.

Техничку и административну помоћ Комисији пружају овлашћена лица стручних служби Управе градске општине.
Члан  AUTONUM  
Вредновање квалитета програма спроводи се тако што сваки члан Комисије врши оцењивање достављених програма према табелама вредновања, а укупан број бодова се утврђује на основу просечних оцена у оквиру појединих секција, ако овим правилником није другачије одређено.

Комисија може једногласном одлуком  одлучити да се оцењивање према табелама вредновања квалитета програма врши гласањем чланова Комисије на седници Комисије.

Вредновање програма врши се на Обрасцу 5 који је одштампан уз овај правилник и чини његов саставни део.

Члан  AUTONUM  
На основу извршених вредновања квалитета програма, Комисија утврђује прелиминарни предлог за одобрење програма.

Комисија сваки предлог програма обележава и следећим коментарима: ,,Не захтева додатне преговоре” или ,,Захтева додатне преговоре”. Уколико се прелиминарним предлогом за одобрење програма предвиђају мања средства него што су финансијским планом предлога програма предвиђена, програм се обавезно означава коментаром „Захтева додатне проговоре”.

У случају коментара да предлог програма захтева додатне преговоре,  Комисија установљава оквир за преговоре и води преговоре, с тим да се током преговора обавезно дефинише и које ће се програмске активности реализовати, уколико програму треба да се одобре мања средства од оних утврђених буџетом предлога програма.

Предност у преговорима даје се програмима који су према оцени Комисије бољег квалитета.

Резултат преговора може бити позитиван и негативан. 
Позитиван исход преговора не мора да значи аутоматско одобравање средстава.

Након завршених преговора, Комисија утврђује коначни предлог и доставља га председнику градске општине.
Члан  AUTONUM  
Предлог да се програм не прихвати и не одобре средства Комисија даје у следећим случајевима, водећи рачуна о укупно расположивим буџетским средствима за финансирање програма којима се задовољавају потребе и интереси грађана у области спорта:

1) програм није довољно релевантан са становишта остваривања циљева утврђених законом, Националном стратегијом развоја спорта, Одлуком о финансирању спорта у градској опшини или Програмом развоја спорта у градској општини;

2) други програми су приоритетнији, у складу са чланом 138. став 7. Закона;

3) финансијске и оперативне могућности подносиоца програма нису довољне;

4) програм је лошијег квалитета, односно добио је мањи број бодова током процене квалитета предлога програма у односу на одабране предлоге програма;

5) резултати преговора нису имали позитиван исход.

Непотпуни предлози програма се не враћају подносиоцу предлога.

Члан  AUTONUM  
Са носиоцем одобреног програма, у складу са Законом, председник градске општине закључује уговор о реализовању програма.

Председник градске општине закључује са носиоцем годишњег програма уговор за сваку од области  потреба и интереса грађана из области спорта из члана 137. став 1. Закона за коју је поднет предлог програма.

Ако се носилац одобреног програма не одазове позиву за закључење уговора у року од осам дана од дана пријема позива, сагласно Закону, сматраће се да је одустао од предлога програма.

Ако су носиоцу програма за реализацију одобреног програма додељена мања средства од средстава наведених у финансијском плану програма, носилац програма је обавезан да пре закључења уговора о реализовању програма усклади финансијски план програма и план реализације програмских активности са висином додељених средстава и одобреним активностима на реализацији програма, и да достави председнику и Већу градске општине допуну, односно измену предложеног програма усаглашену са висином одобрених средстава, а у супротном ће се сматрати да је одустао од закључења уговора. 

Уговор о реализовању програма којим се остварују потребе и интереси грађана у области спорта у градској општини закључен супротно одредбама Закона и овог правилника ништав је, у складу са чланом 138. став 9. Закона.
Члан  AUTONUM  
Одобрени износ средстава за реализацију програма преноси се организацији која реализује програм у складу са уговором и одобреним квотама буџета градске општине.

V
ИЗВЕШТАЈ О РЕАЛИЗАЦИЈИ ПРОГРАМА

Члан  AUTONUM  
Носиоци одобрених програма обавезни су да надлежној стручној служби Ураве градске општине у року који је предвиђен овим правилником и уговором о реализовању програма, а најмање једном годишње, доставе извештај са потребном документацијом о остваривању програма или делова програма и коришћењу средстава буџета градске општине (изводи, рачуни и др.).
Периодични извештај се подноси у року од 15 дана по истеку сваког квартала у току реализације програма, на Обрасцу 10, који је одштампан уз овај правилник и чини његов саставни део, ако овим правилником није другачије одређено. 

Наредна авансна уплата буџетских средстава неће се уплаћивати оним носиоцима програма који не доставе периодични извештај.

Извештај о реализацији годишњег програма садржи извештај по свакој програмској целини и по свакој области потреба и интереса грађана у области спорта из члана 137. став 1. Закона у којој се програм реализује. 
Носилац програма је у обавези да у року од 30 дана од завршетка реализације програма, надлежној стручној служби Управе градске општине, достави завршни (коначни) извештај о реализацији програма, са фотокопијама комплетне документације о утрошку средстава, означене на начин који је доводи у везу са одређеном врстом трошкова из финансијског плана програма, оверене сопственим печатом.
Уз завршни извештај о реализацији програма коме је одобрено више од један милион динара подноси се и извештај ревизора (ревизија испуњења уговорних обавеза). 
Носиоци одобреног програма у завршном извештају о реализацији програма врше и процену постигнутих резултата са становишта постављених циљева (самоевалуација).

Градска општина може обуставити даље финансирање програма, односно председник градсе општине може једнострано раскинути уговор о реализовању програма ако носилац одобреног програма не достави извештај у року предвиђеном уговором.

Извештај из става 5. овог члана подноси се на Обрасцу 8, који је одштампан уз овај правилник и чини његов саставни део.

Извештај о реализацији програма изградње/опремања/одржавања спортских објеката подноси се на Обрасцу 9, који је одштампан уз овај правилник и чини његов саставни део.

Надлежна стручна служба Управе градске општине и Комисија разматрају само оне извештаје о реализацији програма који су поднети на прописаном обрасцу.

У извештај из става 1. овог члана уносе се одговарајући подаци о личности из члана 5. став 10. Закона лица која су учествовала у реализацији програма.

Документација која се подноси уз периодични или завршни извештај мора да упућује на ставку (део) извештаја на који се односи, односно документација која се односи на утрошак средстава мора да упућује на конкретни трошак из финансијског плана програма.

Документација која се подноси уз периодични или завршни извештај а односи се на утрошак средстава подноси се у целости, нумерички се означава и у прилогу се ређа узлазним редоследом.

Члан  AUTONUM  
Надлежна стручна служба Управе градске општине и Комисија врши у току реализације програма, процену обављених активности и до тада постигнутих резултата, а по завршетку програма анализу реализације програма и постизања планираних ефеката, с циљем да се утврди: да ли је програм спроведен ефикасно и ефективно у односу на постављене индикаторе; да ли су постављени циљеви били релевантни; да ли су постигнути очекивани резултати; да ли је остварен очекивани утицај; да ли су остварени утицаји у складу са утрошком средстава; да ли је обезбеђена одрживост.

Веће градске општине може ангажовати и одговарајуће стручњаке за спољну евалуацију реализације одобрених програма.

Спортски савез Обреновац, као овлашћени предлагач годишњих програма,  дужан је да, у складу са Законом и својим статутом, прати реализацију одобрених програма и да на крају реализације програма подноси извештај надлежној стручној служби Управе градске општине и Комисији о остваривању циљева и ефеката програма, а ако се уоче озбиљни проблеми и недостаци у реализацији програма, и пре тога.

Организације у области спорта, носиоци годишњих програма, обавезни су да Спортском савезу Обреновац, као предлагачу програма, пруже све потребне информације и омогуће увид у сва документа и све активности везане за реализацију програма, као и да му у исто време када и надлежној стручној служби Управе градске општине и Комисији доставе примерак извештаја о реализацији програма.

Члан  AUTONUM  
Носиоци програма који не утроше одобрена буџетска средства по некој од авансних уплата, дужни су да у периодичном извештају образложе разлоге због којих та средства нису утрошена, и да траже одобрење да се та средства пренесу у наредни период, уз подношење доказа да се средства налазе на њиховом рачуну.

Носилац програма је обавезан да по подношењу завршног извештаја изврши повраћај неутрошених средстава на крају године у буџет градске општине. 

Изузетно, председник градске општине, на предлог Комисије а по прибављеном мишљењу Већа градске општине може, уколико објективне потребе и околности то захтевају, да одобри да се неутрошена средства на годишњем нивоу користе као авансне уплате за реализацију активности из одобреног годишњег програма за наредну годину, за исте намене, с тим да се, по истом основу, не захтевају додатна средства за програм у текућој години и водећи рачуна да су авансне уплате нужне за несметану реализацију програма, као и да не угрожавају основни циљ програма и не нарушавају наменско коришћење средстава.

Члан  AUTONUM  
Носиоци одобреног програма у року од 15 дана од дана усвајања завршног извештаја о реализацији програма чине доступним јавности извештај о свом раду и о обиму и начину стицања и коришћења средстава и тај извештај достављају надлежној стручној служби Управе градске општине и Комисији.

Извештај из става 1. овог члана објављује се и на интернет сајту носиоца програма и мора бити доступан јавности током целе године.

На свим документима и медијским промоцијама везаним за реализовање програма којима се остварују потребе и интереси грађана у области спорта мора бити истакнуто да се програм финансира средствима из буџета градске општине.

VI
КОНТРОЛА РЕАЛИЗАЦИЈЕ ОДОБРЕНИХ ПРОГРАМА

Члан  AUTONUM  
Носилац програма води све потребне евиденције које омогућавају надлежној стручној служби Управе градске општине спровођење контроле реализовања програма и утрошка средстава.

Носилац одобреног програма дужан је да чува евиденцију, односно документацију која се односи на реализовање тог програма десет година од дана када је тај програм завршен, ако законом није друкчије одређено.

Носилац програма је у обавези да надлежној стручној служби Управе градске општине омогући увид у целокупну документацију и сва места везана за реализацију уговореног програма, и у поступку контроле пружи им сва потребна обавештења.

Носилац програма је у обавези да омогући надлежној стручној служби Управе градске општине увид у податке које воде трећа лица, а у вези су са коришћењем одобрених средстава и реализацијом програма.
Члан  AUTONUM  
Носилац одобреног програма коме су пренета средства дужан је да наменски користи средства добијена из буџета градске општине.

Средства добијена из буџета градске општине за реализовање програма којима се задовољавају потребе и интереси грађана у области спорта морају се вратити, у целости или делимично, даваоцу средстава, заједно са затезном каматом од момента пријема, у случајевима утврђеним у члану 133. ст. 1–3. Закона.

Носилац одобреног програма обавезан је да набавку добара, услуга или радова у оквиру одобрених средстава врши у складу са законом којим се уређују јавне набавке.

Реализовани трошкови су прихватљиви, ако већ нису финансирани из других јавних прихода, да су директно повезани са одобреним програмом, да су настали након потписивања уговора о реализацији програма, да су регистровани кроз одговарајућу књиговодствену документацију, да се могу поткрепити оригиналном документацијом са јасно наведеним датумом и износом и да се слажу са максималним вредностима одобрених трошкова у финансијском плану програма.

Члан  AUTONUM  
Измене у погледу одобрених средстава за реализацију програма, могу се извршити ако се: 

1) тиме не угрожава основни циљ програма; 

2) средства компензују у оквиру одређене врсте трошка, као и између различитих врста трошкова, обраћајући пажњу на то да варијација не сме да прелази 10% од првобитно одобрене суме новца у оквиру сваке врсте трошка. 

У случајевима из става 1. овог члана, носилац програма може да током реализације програма изврши измену финансијског плана програма и да о томе обавести надлежну стручну службу Управе градске општине и Комисију.
У свим другим случајевима мора да се унапред поднесе писани захтев надлежној стручној служби Управе градске општине и Комисији за одобрење одступања, уз додатно објашњење, с тим да се такав захтев може поднети до 1. децембра када су у питању годишњи програми, а за посебне програме у току реализације програма или пре утврђеног крајњег рока за реализацију програма.  
Члан  AUTONUM  
Финансирање реализације програма може се обуставити ако носилац програма:

1) на захтев надлежне стручне службе Управе градске општине као и у роковима утврђеним уговором о реализовању програма, није доставио извештај са потребном комплетном документацијом о остваривању програма или делова програма и коришћењу средстава буџета градске општине; 
2) употребљава средства ненаменски, у потпуности или делимично;
3) не поштује динамику реализовања програма или се не придржава прописаних или уговорених мера које су утврђене у циљу обезбеђења реализације програма;
4) престане да испуњава услове који су на основу Закона и овог правилника потребни за одобрење програма;
5) спречи или онемогући спровођење прописаних, односно уговорених контролних мера;
6) не достави Спортском савезу Обреновца, као овлашћеном предлагачу годишњих програма, потребне информације, односно не омогући увид у документа и активности везане за реализацију годишњег програма;
7) у другим случајевима очигледно не може да реализује програм у битном делу како је планирано.

Носилац неће одговарати за кашњења или неизвршавање обавеза предвиђених уговором о реализацији програма, уколико до неизвршења дође услед елементарних непогода, налога државних органа, и других околности које су изван реалне контроле и нису последица грешке или немара носиоца програма.

Члан  AUTONUM  
Надлежна стручна служба Управе градске општине ставља на увид јавности, у складу са законом: извештај о поднетим предлозима програма са траженим износом средстава, извештај о одобреним програмима са износом одобрених средстава, годишњи извештај о реализовању свих одобрених програма за задовољавање потреба и интереса грађана у спорту.

Извештај о одобреним програмима са износом одобрених средстава објављује се на интернет страници градске општине. 

Члан  AUTONUM  
У складу са Законом, надлежна стручна служба Управе градске општине и Комисија, по завршетку одобреног програма, врше анализу реализације програма и постизања планираних ефеката и, у случају да оцени да планирани ефекти нису постигнути у битном делу пропустом носиоца програма, носиоц програма је у обавези да одржи седницу скупштине, односно седницу другог надлежног органа у року од 60 дана ради утврђивања одговорности лица која су реализовала програм и лица која су учествовала у доношењу одлука које су довеле до непостизања планираних ефеката програма. 

Носилац програма је дужан да обавести надлежну стручну службу Управе градске општине и Комисију о датуму одржавања скупштине и одлукама које су донете у погледу утврђивања одговорности, у складу са ставом 1. овог члана.

VII
КРИТЕРИЈУМИ ОДОБРАВАЊА И КОНТРОЛЕ ПРОГРАМА ИЗГРАДЊЕ, ОДРЖАВАЊА И ОПРЕМАЊА СПОРТСКИХ ОБЈЕКАТА

Члан  AUTONUM  
У поступку одобравања програма, односно пројеката изградње, опремања и одржавања спортских објеката, поред критеријума утврђених у члану 8. овог правилника, цени се испуњеност следећих критеријума:

1) да за планиране активности постоји потребна документација, у складу са законом којим се уређује планирање и изградња објеката;
2) да је обезбеђена локација за изградњу спортског објекта;
3) да спортски објекат испуњава услове прописане актом којим су уређени услови за обављање спортских делатности, у складу са Законом; 
4) да је спортски објекат категорисан у складу са националном категоризацијом спортских објеката;
5) да је спортски објекат уписан у матичну евиденцију спортских објеката, у складу са Законом;
6) да је у питању капитално одржавање спортског објекта (реконструкција, доградња, адаптација и санација);
7) да су радови на изградњи и капиталном одржавању спортских објеката предвиђени одговарајућом планском документацијом;
8) да је премер и предрачун радова на изградњи, односно одржавању спортског објекта урађен и оверен од стране стручног лица; 
9) да је земљиште на којем се планира изградња новог спортског објекта у јавној својини;
10) да је спортски објекат у јавној својини (у целини или делимично);
11) да носилац програма из сопствених средстава сноси трошкове припремних радова, израде техничке документације, ангажовања стручног надзора, техничког пријема, укњижбе;
12) да се изградња и одржавање и опремање спортског објекта у оквирима јавно-приватног партнерства врши под условима и на начин утврђен законом којим је уређено јавно-приватно партнерство;
13) да се уговором  регулишу сва својинска и имовинска питања у вези са изградњом и одржавањем спортског објекта, у складу са законом којим је уређена јавна својина и другим законима.

Члан  AUTONUM  
Власник, односно корисник земљишта или спортског објекта подноси предлог пројекта изградње, опремања  и одржавања спортског објекта уз сагласност власника земљишта, односно спортског објекта. 

Предлог пројекта изградње и капиталног одржавања  спортског објекта могу заједнички да поднесе више овлашћених подносилаца, у случају сусвојине на земљишту или објекту.

Опремање спортског објекта подразумева опрему која се уграђује у спортски објекат и са њим чини функционалну техничко-технолошку целину.

Одржавање спортског објекта подразумева капитално одржавање у смислу извођења радова на реконструкцији, доградњи, адаптацији и санацији спортских објеката.

Предлог годишњег програма изградње, опремања  и одржавања спортског објекта чине појединачни пројекти, који се, у складу са садржајем, групишу у посебне програме: 

1) изградња спортских и рекреативних објеката;

2) капитално одржавање спортских и рекреативних објеката;

3) изградња спортских објеката за потребе образовања;

4) капитално одржавање спортских објеката за потребе образовања;

5) изградња и прилагођавање спортских објеката за лица са посебним потребама и инвалидитетом.

Члан  AUTONUM  
Уз програм изградње и одржавања спортског објекта мора бити приложена документација којом се доказује испуњеност прописаних услова и критеријума према закону којим се уређује област планирања и изградње, као и документација о спровођењу програма (предрачун радова; власнички лист за земљиште и објекат; уговор о заједничком улагању; локацијска дозвола, грађевинска дозвола или решење којим се одобрава извођење радова на адаптацији или санацији спортског објекта; главни пројекат према закону којим се уређује област планирања и изградње; окончана или последња привремена ситуацију за извршене радове и извештај надзорног органа – код фазне изградње; други докази).

Члан  AUTONUM  
Годишњи програм изградње и инвестиционог одржавања спортских објеката извршава се према динамици утврђеној програмским календаром у складу са Законом.

Члан  AUTONUM  
Носилац програма  образује, након обавештења о одобрењу програма, тим за спровођење програма и одређује руководиоца и његове чланове.

Носилац програма, по извршеном техничком прегледу и извршеној записничкој примопредаји и коначном обрачуну изведених радова, дужан је да обезбеди употребну дозволу.
VIII
 ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА СТИПЕНДИРАЊА ЗА СПОРТСКО УСАВРШАВАЊЕ КАТЕГОРИСАНИХ СПОРТИСТА
Члан  AUTONUM  
Финансирање програма стипендирања за спортско усавршавање категорисаних спортиста, посебно перспективних спортиста, врши се у складу са следећим критеријумима:

1) да је у питању спортиста аматер, у складу са Законом и спортским правилима;
2) да је спортиста држављанин Републике Србије;
3) да је спортиста у текућој години рангиран у складу са чланом 140. став 2. Закона;
4) да га његова спортска организација предложи за добијање стипендије;
5) да се у текућој години бави спортским активностима у спортским организацијама у градској општини;
6) да испуњава обавезе према националној спортској репрезентацији у коју је позван; 
7) да у текућој години има статус ученика и да је у претходној школској години остварио минимално врло добар успех – за спортисте узраста од 15 до 19 година;
8) да му је утврђена здравствена способност за обављање спортских активности у складу са Законом;
9) да поштује антидопинг правила прописана Законом о спречавању допинга у спорту;
10) да је његово понашање на спортским теренима и изван њих у складу са спортским духом и фер плејом.

Право на стипендију престаје спортисти престанком испуњавања услова из става 1. овог члана, на основу одлуке председника градске општине.

Веће градске општине на предлог Комисије посебном одлуком утврђује максимални број стипендија које могу добити спортисти за спортско усавршавање исте спортске организације, у зависности од ранга спорта утврђеног Националном категоризацијом спортова, и висину месечног износа стипендија у зависности од категорије спортисте (заслужни спортиста, спортиста међународног разреда, спортиста националног разреда, перспективни спортиста, други категорисани спортиста).

Председник градске општине, на предлог Комисије, а по прибављеном мишљењу Већа градске општине доноси одлуку о додељивању стипендија и са спортистом коме је стипендија додељена за спортско усавршавање закључује уговор о одобравању стипендије, на основу кога се спортисти месечно исплаћује стипендија и који обавезно садржи податке о новчаном износу месечне стипендије, роковима исплате, року важења уговора и правима и обавезама спортисте.

IX
ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА ПРИЗНАЊА И НАГРАДЕ ЗА ПОСТИГНУТЕ СПОРТСКЕ РЕЗУЛТАТЕ И ДОПРИНОС РАЗВОЈУ СПОРТА
Члан  AUTONUM  
Годишње спортско признање градске општине додељује се у виду повеље и новчане награде за:

1) освојену медаљу на великим међународним спортским такмичењима;
2) освојено национално, регионално или европско клупско првенство;
3) дугогодишњи изузетан допринос развоју спорта у градској општини, граду Београду, и/или Републици Србији.

Годишње спортско признање из става 1. овог члана може се доделити спортској организацији, спортисти или спортском стручњаку.

Веће градске општине, на предлог Комисије, утврђује висину новчане награде из става 1. овог члана.

Веће градске општине на предлог Комисије утврђује изглед повеље из става 1. овог члана.

У случају да спортска организација или спортиста, односно спортски стручњак у истој години оствари више спортских резултата који представљају основ за добијање признања и награде из става 1. овог члана, може се одобрити само једно признање и новчана награда за најбољи (највреднији) спортски резултат остварен у претходној години.

Председник градске општине, на предлог Комисије, а по прибвљеном мишљењу Већа градске општине, доноси одлуку о додели спортског признања и награди и са спортском организацијом, спортским стручњаком или спортистом из става 2. овог члана закључује уговор о додели новчане награде.
X. ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА ОДОБРАВАЊА КОРИШЋЕЊА СПОРТСКИХ ОБЈЕКАТА У ЈАВНОЈ СВОЈИНИ 
Члан  AUTONUM  
У циљу рационалног и наменског коришћења спортских сала и спортских објеката у јавној својини чији је корисник градска општина спортским организацијама се може одобрити њихово бесплатно коришћење за спортске активности, односно доделити бесплатни термини за тренирање и обављање других спортских активности ако су поред општих услова и критеријума утврђених овим правилником испуњени и следећи услови:

1) да су све спортске активности које се у спортском објекту обављају бесплатне за све спортисте учеснике у реализацији програма;

2) да је претежни део спортских активности тренирања везан за рад са децом и младим.

Веће градске општине, на предлог Комисије, утврђује укупан број слободних бесплатних термина (у сатима) по појединим спортским објектима, а председник градске општине на предлог Већа градске општине, са организацијом у области спорта која управља спортским објектима из става 1. овог члана, закључује уговор о финансирању тих термина.

Спортска организација из става 1. овог члана обавезна је да сале и спортске објекте у којима обавља спортске активности користи у складу са законом, пратећим подзаконским актима, спортским правилима и уговором о реализацији програма.

XI. ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ГОДИШЊИХ ПРОГРАМА ОРГАНИЗАЦИЈА У ОБЛАСТИ СПОРТА КОЈЕ СУ ОД ПОСЕБНОГ ЗНАЧАЈА ЗА ГРАДСКУ ОПШТИНУ
Члан  AUTONUM  
Годишњи програм из члана 137. став 1. тачка 8) Закона може се одобрити само организацији у области спорта која поред општих услова и критеријума утврђених овим правилником испуњава и услов да је одлуком Већа градске општине утврђена као организација у области спорта чија је делатност од посебног значаја за градску општину у складу са ст. 2–7. овог члана.

Веће градске општине, на предлог Спортског савеза Обреновац и Комисије, а на иницијативу организација у области спорта са територије градске општине,  својом одлуком утврђује организације у области спорта на територији градске општине чија је делатност од посебног значаја за градску општину.

Веће градске општине одлуку из става 2. овог члана доноси, у складу са чланом 137. став 1. тачка 8) Закона, у зависности од тога каква је унутрашња организованост организације, који је ранг спортске гране према Националној категоризацији спортова, колики је број учлањених организација и спортиста, каква је спортска традиција и спортски резултати организације, у којој мери се унапређује стручни рад, у ком рангу такмичења организација учествује, број екипа организације које се такмиче у оквиру надлежног националног гранског спортског савеза (и мушкарци и жене, у свим категоријама), чланства у надлежном националном спортском савезу, испуњености услова за обављање спортских активности и делатности у складу са Законом, у којој мери се повећава обухват бављења грађана спортом, поседовање спортских објеката, као и према томе у којој мери се делатност организације уклапа у приоритете утврђене Програмом развоја спорта у градској општини.

Иницијативу да се одређена организација у области спорта утврди за организацију од посебног значаја за градску општину може дати свака организација у области спорта са територије градске општине, уз подношење документације којом се доказује испуњеност критеријума из става 3. овог члана.

При доношењу одлуке из става 2. овог члана Веће градске општине води рачуна и о томе у којој мери су активности организације у области спорта од значаја за реализацију Националне стратегије развоја спорта и Програма развоја спорта у градској општини. 

Веће градске општине доноси одлуку да одређеној организацији престаје статус организације у области спорта која је од посебног значаја за градску општину када организација престане да испуњава критеријуме из става 3. овог члана на основу којих је стекла тај статус.

XII. ПРЕЛАЗНЕ И ЗАВРШНЕ ОДРЕДБЕ

Члан  AUTONUM  
Са 31.12.2017. године, престаје да важи Правилник о одобравању и финансирању програма којима се остварују потребе и интереси грађана у области спорта на територији градске општине Обреновац VII-02 бр. 020-3/74 од 15. маја 2014. године.
Поступак одобрења програма којим се задовољавају потребе и интереси грађана у области спорта који је започет, а није окончан до дана ступања на снагу овог Правилника, окончаће се по одредбама Правилника из става 1 овог члана. 

Члан  AUTONUM  
Обавеза коришћења Матрице логичког оквира и SWOT анализе из члана 9. став 3. овог Правилника примењује се код годишњих програма који се подносе за 2018. годину.

Спортски савез Обреновац подноси извештај Већу градске општине  о остваривању циљева и ефеката годишњих програма чији је предлагач, почев од годишњих програма за 2017. годину.

Члан  AUTONUM  
Овај Правилник ступа на снагу наредног дана од дана објављивања у  „Службеном листу града Београда“, а примењиваће се почев од предлагања, одобравања и финансирања програма којима се задаовољавају интереси грађана у области спорта у градској општини за 2018. годину.
Овај Правилник са прописаним обрасцима објавити и на званичној интернет страници градске општине.
ВЕЋЕ ГРАДСКЕ ОПШТИНЕ ОБРЕНОВАЦ

VII-02 бр. 020- 3/ 112 од 24.07.2017. године

Обрадила: НМ

